कन्या- आज अमावस का चंद्रमा आपकी राशि से बारहवें भाव में रहेगा. आज का दिन आपके लिए अनुकूल साबित होगा. आपका आत्मविश्वास बढ़ा हुआ रहेगा. आप अपनी इच्छाओं और महत्वाकांक्षाओं को पूरा करने में सफल होंगे. आप जीवन के कई क्षेत्रों में एक नई शुरुआत होती हुई महसूस करेंगे. जाहिर तौर पर, कई चली आ रही स्थितियां आज समाप्त भी हो जाएंगी. अगर आप कहीं कॉन्ट्रेक्ट पर काम कर रहे हैं, तो वह काम या आपका कॉन्ट्रेक्ट आज समाप्त हो सकता है. एक स्थिति समाप्त होगी, दूसरी शुरु होगी. आपकी योजनाओं में, कार्य में, कार्य के तरीके में बदलाव हो सकता है. पैसों के क्षेत्र में आज भाग्य आपका बहुत साथ देगा. आज आप कोई बहुत मूल्यवान वस्तु बहुत सस्ते में कहीं से खरीद सकते हैं. आज आपका निवेश भी आपको बड़ा मुनाफा देकर जाएगा. आपके जो व्यक्तिगत संबंध बहुत उबाऊ, नीरस और बोझ जैसे हो चुके हैं, वे आज समाप्त हो सकते हैं. लेकिन आप कोई भी फैसला तैश में आकर न करें. वरना आपको ऐसे नुकसान का सामना करना पड़ सकता है, जिसकी पूर्व कल्पना आपको नहीं है. जोखिम से, वाहनों से छोटी-मोटी दुर्घटना से सावधान रहे. आत्म प्रशंसा से दूर रहें.